23. ΚΑΝΟΝΙΣΤΙΚΟΝ ΔΙΑΤΑΓΜΑ της 4 Μαρτ./24 Απρ. 1942 Περί ενεργείας επιτάξεως ακινήτων δια τας ανάγκας της εκπαιδεύσεως. Έχοντες υπ’ όψει 1)το άρθρ. 7 του υπ’ αριθ. 1986/1939 Α.Νόμου «περί ρυθμίσεως ζητημάτων της πολιτικής και οικονομικής επιστρατεύσεως της Χώρας», 2)την  υπ’ αριθ. 100304 της 7 Ιουλ. 1941 απόφασιν του Προέδρου της Κυβερνήσεως και 3)σύμφωνον γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Δια την αντιμετώπισιν των εκτάκτων αναγκών της εκπαιδεύσεως επιτρέπεται η επίταξις ακινήτων πάσης φύσεως δια την στέγασιν δημοσίων εκπαιδευτικών ιδρυμάτων και δια τας εν γένει ανάγκας της λειτουργίας των ιδρυμάτων τούτων. 2.Η επίταξις ενεργείται δι’ αποφάσεως του επί των Θρησκευμάτων και Εθνικής Παιδείας Υπουργού, δυναμένου δι’ ομοίας αποφάσεώς του να μεταβιβάζη το δικαίωμα του διατάσσειν επιτάξεις προς τους Γενικούς Διοικητάς και Νομάρχας του Κράτους. Άρθρ.2.-Η περί επιτάξεως απόφασις κοινοποιείται αυθωρεί, μερίμνη της εκδούσης ταύτην αρχής και δια της οικείας Αστυνομικής Αρχής προς τον κύριον του επιτασσομένου ακινήτου ή τον αντιπρόσωπόν του, εν απουσία δε τούτων προς την Δημοτικής Αρχήν της περιφερείας του ακινήτου. Άρθρ.3.-1.Η επίταξις ενεργείται και η καταβλητέα μηνιαία αποζημίωσις καθορίζεται παρ’ Επιτροπής συνιστωμένης εκάστοτε εν τη έδρα του Νομού, επαρχίας, δήμου ή κοινότητος δι’ αποφάσεως του επί των Θρησκευμάτων και Εθνικής Παιδείας Υπουργού ή του Γενικού Διοικητού ή του Νομάρχου της περιφερείας. 2.Η Επιτροπή αποτελείται α)εξ ενός δικαστικού υπαλλήλου κεκτημένου βαθμόν τουλάχιστον Ειρηνοδίκου, β)εξ ενός υπαλλήλου του Υπουργείου Θρησκευμάτων και Εθνικής Παιδείας ή εκπαιδευτικού λειτουργού έχοντος βαθμόν τουλάχιστον Εισηγητού και γ)εξ ενός οικονομικού υπαλλήλου κεκτημένου βαθμόν τουλάχιστον Εισηγητού. Σελ. 672(α) Άρθρ.4.-Η πραγματοποίησις της επιτάξεως βεβαιούται δια πρωτοκόλλου της κατά το προηγούμενον άρθρον επιτροπής, αντίγραφον δε του πρωτοκόλλου τούτου, θεωρούμενον υπό της διαταξάσης την επίταξιν αρχής παραδίδεται εις τον κύριον του επιταχθέντος ακινήτου ίνα χρησιμεύση αυτώ ως τίτλος δια την καταβολήν υπό της αρμοδίας αρχής της καθορισθείσης αποζημιώσεως. 